b'\n_START_ARTICLE_\nNovgorodas pirm\xc4\x81 hronika\n_START_PARAGRAPH_\nNovgorodas pirm\xc4\x81 hronika (krievu: \xd0\x9d\xd0\xbe\xd0\xb2\xd0\xb3\xd0\xbe\xd1\x80\xd0\xbe\xd0\xb4\xd1\x81\xd0\xba\xd0\xb0\xd1\x8f \xd0\xbf\xd0\xb5\xd1\x80\xd0\xb2\xd0\xb0\xd1\x8f \xd0\xbb\xd0\xb5\xd1\x82\xd0\xbe\xd0\xbf\xd0\xb8\xd1\x81\xd1\x8c) ir sen\xc4\x81k\xc4\x81 Novgorodas hronika, kur\xc4\x81 pierakst\xc4\xabti 1016.-1471. gada notikumi. Vec\xc4\x81k\xc4\x81 zin\xc4\x81m\xc4\x81 hronikas kopija ir t\xc4\x81 saucamais Sinodes saraksts (\xd0\xa1\xd0\xb8\xd0\xbd\xd0\xbe\xd0\xb4\xd0\xb0\xd0\xbb\xd1\x8c\xd0\xbd\xd1\x8b\xd0\xb9 \xd1\x81\xd0\xbf\xd0\xb8\xd1\x81\xd0\xbe\xd0\xba), kur\xc4\x81 ir 169 lapas, dom\xc4\x81jams, ka 136 lapas ir zudu\xc5\xa1as. Tas tiek dat\xc4\x93ts ar 13. gadsimta otro pusi un pirmo reizi ticis public\xc4\x93ts 1841. gad\xc4\x81. 14. gadsimt\xc4\x81 Novgorodas Jura klostera m\xc5\xabki turpin\xc4\x81ja rakst\xc4\xabt hroniku. Turpm\xc4\x81k\xc4\x81s hronikas kopijas ir Komisijas saraksts (320 lapas, 1441./1446. gads), Akad\xc4\x93miskais saraksts (241 lapa, 1445. gads), Tr\xc4\xabsvien\xc4\xabbas saraksts (76 lapas, 1563. gads), Tolstoja saraksts (208 lapas, 1720ie gadi). Novgorodas hronika satur ar\xc4\xab v\xc4\x93rt\xc4\xabgas zi\xc5\x86as par t\xc4\x81 laika notikumiem Latvijas teritorij\xc4\x81, \xc4\xabpa\xc5\xa1i pirms 1186. gada, kad s\xc4\x81kas Livonijas hronikas notikumu pieraksts.\n_START_SECTION_\nSinodes saraksts (169 lapas)\n_START_PARAGRAPH_\nTeksts par notikumiem pirms 1016. gada ir pazudis._NEWLINE_Pirm\xc4\x81 da\xc4\xbca (15-73 lpp.) ir par 1016.-1234. gada notikumiem un to p\xc4\x81rrakst\xc4\xabjis viens cilv\xc4\x93ks. Otr\xc4\x81 da\xc4\xbca (73-99 lpp.) ir par 1234.-1330. gada notikumiem un ir p\xc4\x81rrakst\xc4\xabta ap 1330. gadu. Teksts par 1272.-1299. gada notikumiem ir pazaud\xc4\x93ts. T\xc4\x81l\xc4\x81ko tekstu (99-100 lpp.) ir pierakst\xc4\xabju\xc5\xa1i da\xc5\xbe\xc4\x81di cilv\xc4\x93ki par 1331.-1333. gadu, par 1337., 1345., 1352. gadu.'